

 **แถลงข่าวผลการประชุมคณะกรรมการประสานความร่วมมือระหว่างทั้งสองสภา**

 วันอังคารที่ ๑๕ กรกฎาคม ๒๕๕๗ เวลา ๑๕.๔๐ นาฬิกา ณ ห้องแถลงข่าวอาคารรัฐสภา ๑ นายจเร พันธุ์เปรื่อง เลขาธิการสภาผู้แทนราษฎร ในฐานะประธานคณะกรรมการประสานความร่วมมือระหว่างสำนักงานเลขาธิการสภาผู้แทนราษฎรและสำนักงานเลขาธิการวุฒิสภา แถลงผลการประชุมคณะกรรมการฯ เพื่อพิจารณาการเตรียมความพร้อมในการดำเนินงานรองรับสภาปฏิรูปแห่งชาติของสำนักงานเลขาธิการสภาผู้แทนราษฎร และ การดำเนินงานรองรับสภานิติบัญญัติแห่งชาติของสำนักงานเลขาธิการวุฒิสภา โดยทั้งสอง สำนักงานฯ ต่างมีการเตรียมความพร้อมในด้านต่าง ๆ ไม่ว่าจะเป็น ด้านอาคารสถานที่ ห้องประชุมรัฐสภา ห้องประชุมกรรมาธิการ รวมทั้งอุปกรณ์ต่าง ๆ และความพร้อมใน ด้านบุคลากร โดยจะเชิญวิทยากรผู้เชี่ยวชาญมาบรรยายให้ความรู้เกี่ยวกับขั้นตอน กระบวนการ ปัญหา และอุปสรรคต่าง ๆ เพื่อเป็นแนวทางในการดำเนินงานของทั้งสองสำนักงานฯ ต่อไป นอกจากนี้ได้มอบหมายให้สำนักกฎหมายและสำนักวิชาการ ศึกษากฎหมายที่เกี่ยวข้องกับการปฏิรูปในแต่ละด้านเพื่อเป็นข้อมูลให้กับสภาปฏิรูปแห่งชาติ ในการนี้ จะมีการนัดประชุมทุกสัปดาห์เพื่อหารือร่วมกันในการเตรียมความพร้อม

 **\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***